HELYISÉGBÉRLETI SZERZŐDÉS
mely létrejött egyrészről Pécs Megyei Jogú Város Egyesített Egészségügyi Intézmények (székhelye: 7633 Pécs, dr. Veress Endre u. 2., törzskönyvi azonosító: 478001, adószáma: 15478005-2-02, képviselő: Szentivánszkiné dr. Örkényi Anna főigazgató), 

mint bérbeadó (a továbbiakban: Bérbeadó)

másrészről
	név:
	

	nyilvántartási száma:
	

	székhely:
	

	képviseli:
	

	adószám:
	



mint bérlő (a továbbiakban: Bérlő) – Bérbeadó és Bérlő a továbbiakban együttesen Felek - között, az alulírott helyen és időben, az alábbiak szerint.

I. 
A szerződés tárgya
1./	A Felek megállapodnak abban, hogy Bérbeadó 2026. szeptember 15. napjától kezdődő határozatlan időre bérbe adja, Bérlő pedig bérbe veszi a Bérbeadó hasznosításában lévő Pécs, Lánc utca 12. szám alatti rendelőintézet földszintjén található 22,60 m2 alapterületű helyiséget, ……………….. üzemeltetése céljára.
2./	Felek kijelentik, hogy a szerződés tárgyát képező helyiség birtokbaadásakor az ingatlanban található ingóságokról közösen leltárt vesznek fel, mely ingóleltár a jelen helyiségbérleti szerződés 1. számú mellékletét képezi.

3./	Bérbeadó szavatosságot vállal, hogy az ingatlanon harmadik személy javára olyan jog vagy kötelezettség nem áll fenn, ami a bérleti szerződés megkötését megakadályozná, illetve a Bérlőt az ingatlan használatában akadályozná, vagy zavarná.

4./	A bérbeadó a szerződés hatálya, fennállása alatt szavatolja az ingatlan mindenkori rendeltetés- és szerződésszerű használhatóságát.

5./	Bérlő vállalja, hogy az 1./ pontban meghatározott helyiségben …………………. működtet, melyet úgy tart nyitva, hogy az a dolgozók és a betegek számára rendelési időben elérhető legyen.

A minimális nyitvatartási kötelezettség munkanapokon reggel 6:30 órától délután 15:00 óráig tart, mely alatt Bérlő köteles a büfé folyamatos üzemeléséről gondoskodni.
[bookmark: _GoBack]
Ezen időtartamon felül is nyitva tartható az üzlet, a Bérlő döntése alapján.
6./	Felek rögzítik, hogy a Bérlő a tevékenységét a mindenkor hatályos közegészségügyi- és más jogszabályok betartásával végezheti.

Bérlő az engedélyköteles tevékenység végzéshez szükséges hatósági engedélyek beszerzéséről a saját felelősségére, kockázatára és költségére köteles gondoskodni.

7./	Bérlő vállalja, hogy a helyiség üzemeltetése során az intézmény, járóbeteg szakellátási feladataival összeférhetetlen tevékenység végzése nem lehetséges, továbbá tevékenységi köre nem irányulhat büfé üzemeltetésére, illetve orvosi eszköz, lábbeli gyártására, valamint az üzemeltetés során sem alkoholtartalmú italokat és dohányárut nem forgalmazhat.
8./	Bérlő köteles a bérleti jogviszony megszűnésekor a helyiséget – eredeti rendeltetésének megfelelően – helyreállítani és azt kitakarítva a Bérbeadó megbízottjának átadni.

II. Bérleti díj és egyéb költségek
8./  Bérleti díj
8.1.	A Felek megállapodnak abban, hogy az 1./ pontban megjelölt helyiség bruttó bérleti díja havi ………..,- Ft, azaz ………………. forint.  

8.2.	Bérlő a bérleti díjat a Bérbeadó által kiállított számla alapján, a számlán megadott fizetési határidőig (a számla kiállítástól számított 8 nap) köteles átutalni a Bérbeadó számlájára, melynek száma: OTP 11731001-15478005-00000000.

A Bérbeadó a számlát a tárgyhónap 10. napjáig állítja ki és adja át a Bérlőnek.

8.3.	Késedelmes fizetés esetén Bérbeadó késedelmi kamatként a mindenkori jegybanki alapkamat kétszeresének megfelelő összeget jogosult érvényesíteni, a fizetés esedékessége és a tényleges fizetés közötti napokra számítva.

8.4.	Felek megállapodnak abban, hogy a bérleti díj összegét minden év január 1. napjától kezdődő hatállyal felülvizsgálják és azt legalább a KSH által közzétett hivatalos inflációs ráta (Fogyasztói ár-index) mértékével megemelik.

A bérleti díj első emelésére 2027. április 1. napjától kezdődő hatállyal kerülhet sor.


9./	Kaució
Bérlő a jelen szerződés aláírásának napján, de legkésőbb a szerződés hatályba lépéséig 3 havi bérleti díjnak megfelelő, azaz ………………,-Ft. (…………………. forint) kauciót köteles megfizetni a Bérbeadónak, az OTP 11731001-15478005-00000000 számú bankszámlára.

A kaució a szerződés megszűnésekor kizárólag a Bérlő által meg nem fizetett bérleti díj, rezsiköltség tartozások elszámolására, valamint az ingatlanban keletkezett károk helyreállítására fordítható.

A kaucióból az elszámolás után fennmaradt összeg Bérlő részére haladéktalanul visszajár.

10./	Közüzemi költségek (rezsi)
Felek kölcsönös megállapodása alapján az 1./ pontban megjelölt bérlemény közüzemi költségeit (hulladékszállítás díja, áramdíj, földgázdíj, vízdíj, stb.) Bérlő köteles a bérleti díjon felül megfizetni a Bérbeadónak, a birtokba lépés időpontjától kezdődően.

A költség kiszámítása az 2. sz. melléklet alapján történik.

A számla kiállítása a szolgáltatóktól beérkezett számlák alapján tárgyhót követően, utólag történik, és azt a Bérlő annak kézhezvételétől számított 8 napon belül köteles kiegyenlíteni.


IV.

A felek jogai és kötelességei

11./	Bérlő az ingatlant rendeltetésének és a szerződésnek megfelelően használhatja. Felelős minden olyan kárért, amely a rendeltetésellenes vagy szerződésellenes használat következménye.

Bérlő felel az alkalmazottai által a bérbeadónak, vagy másnak okozott, és máshonnan meg nem térülő kárért.

12./	Bérbeadó a kölcsönös együttműködés keretében a Bérlő szükségtelen háborítása nélkül ellenőrizheti a használatot, követelheti a rendellenes vagy szerződésellenes használat megszüntetését, továbbá az ilyen használatból eredő kárának megtérítését.

13./	Bérlő a bérleményben átalakítást, bármilyen beruházást csak bérbeadó előzetes írásbeli engedélyével végezhet, ilyen esetben az előzetes engedélyeztetés alkalmával rögzíteni kell a végzett munkákra vonatkozó teherviselés rendjét, módját, és mértékét.

14./	Bérlő tudomásul veszi, hogy értéknövelő beruházásokat a bérleményben csak bérbeadó előzetes írásbeli engedélyével és csak saját költségére és veszélyére végezhet, illetve végeztethet, azok ellenértékét bérbeadó nem téríti meg. Bérlő bérbeadóval szemben tulajdonjogi igénnyel sem léphet fel.

15./	Felek kötelesek a tevékenységük során akár szándékosan, akár gondatlanul a másik félnek okozott és a biztosító által meg nem térített kárt megtéríteni.

16./	Bérlő köteles a bérbeadót értesíteni, ha a bérbeadót terhelő munkálatok szükségessége merül fel, és köteles megengedni, hogy a bérbeadó azokat elvégezze, továbbá a károk elhárításához szükséges intézkedéseket megtegye. Az értesítés elmaradásából származó károkért a Bérlő felelős.


V.

A szerződés megszűnése
17./	Megszűnik a szerződés:

· a Bérlő jogutód nélküli megszűnésével;
· ha a Bérlő a kauciót a szerződés 9./ pontjában írt határidőig nem fizeti meg;
· rendkívüli felmondással;
· 2027. március hó 16. napjától kezdődően 30 napos rendes felmondással.

18./	Rendkívüli felmondás

18.1.	Jelen szerződésben foglalt bérleti díj megfizetésének elmulasztása esetén a bérbeadó a szerződést azonnali hatállyal felmondhatja feltéve, ha a Bérlőt megfelelő határidő tűzésével és a következményekre történő figyelmeztetéssel a hátralék kifizetésére írásban felszólította, és a Bérlő e határidő leteltéig sem fizetett. 

18.2.	Ha a Bérlő az ingatlan állagát súlyos mértékben károsítja, és a károkat megfelelő határidő kitűzése mellett, saját költségén bérbeadó írásbeli felszólítására sem állítja helyre, akkor a bérbeadó a szerződést azonnali hatállyal felmondhatja.

18.3.	Ha a Bérlő az ingatlanban az 5./ pontban írtaktól eltérő tevékenységet folytat, és azzal bérbeadó írásbeli felszólításra sem hagy fel, akkor a bérbeadó a szerződést azonnali hatállyal felmondhatja.

19./	Rendes felmondás

Felek megállapodnak abban, hogy 2027. év március 16. napjától kezdődően a szerződést bármelyik fél jogosult indokolás nélkül, a másik félhez intézett egyoldalú írásbeli nyilatkozatával 30 napos felmondási határidővel, a hónap utolsó munkanapjára felmondani.

Felek megállapítják, hogy 2027. év március 16. napját megelőzően a rendes felmondás jogát egyikük sem gyakorolhatja. 

Ennek alapján Bérlő tudomásul veszi, hogy 2027. év március 16. napjáig abban az esetben is fennáll a bérleti díj megfizetése iránti kötelezettsége, ha ezen időpontot megelőzően – a bérbeadónak fel nem róható okból – felhagy a bérlemény használatával.

A szerződés megszűnésével Bérlő köteles az ingatlant a bérbeadó részére visszaadni, eredeti rendeltetésének megfelelően helyreállítani, kifesteni, kitakarítani. Bérlő mindazt, amit a saját költségén felszerelt, az ingatlan épségének sérelme nélkül a szerződés megszűnése esetén leszerelheti.

VI.

Záró rendelkezések

20./	Felek jelen szerződés keretében tudomásukra jutott valamennyi tényt, mint üzleti titkot kötelesek szigorúan megőrizni.

21./	Felek jelen szerződés hatálya alatt jogaikat a másik fél érdekének szem előtt tartásával, jóhiszeműen kötelesek gyakorolni, kötelezettségeiket pontosan kötelesek teljesíteni.

22./	A Felek a jelen szerződést közösen és csak írásban módosíthatják.

23./	Jelen szerződés – mindkét fél általi aláírásának feltételével – 2026. xxxxxxxxxx. napján lép hatályba.

Felek a szerződést elolvasták, tartalmát elfogadták, majd mint akaratukkal mindenben megegyezőt képviselőik útján aláírták.

Kelt Pécs, 2026.					Kelt Pécs, 2026.




____________________________				___________________________
          Pécs Megyei Jogú Város 				 
Egyesített Egészségügyi Intézmények
                     Bérbeadó						        Bérlő
képv.: Szentivánszkiné dr. Örkényi Anna 			
	          főigazgató						     



Pénzügyi ellenjegyzés
Bolvári Renáta 
gazdasági igazgató



Jogi ellenőrzés 
Dr. Molnár Péter

